**Prieten**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când ai fost în suferinţă

De prieteni, părăsit,

Nimeni n-a stat lângă tine..

Numai Domnul te-a iubit.

Şi ţi-a dat cântări pe cale

Ca să fi înviorat

Şi prin a durerii, vale,

Suferinţa ai uitat!

Când ai plâns cu lacrimi grele

Nimeni nu te-a mângâiat

Numai Domnul, către stele

Ochii tăi ţi-a ridicat.

Să priveşti la El, Divinul

Cum pe cruce a răbdat..

Şi lăcrimă şi suspinul

Atunci toate le-ai uitat.

Când erai plin de putere

Te credeai de neînvins

Atunci toţi erau cu tine..

Toţi.. cu sufletul deschis.

Dar când a venit furtuna

Şi-a bătut în barca ta,

Numai Domnul şi-a-ntins mâna

Grabnic, a te ajuta!

El ţi-a spus ca-n suferinţă

Vei găsi dulci mângâieri

Dacă paşii cu credinţă

Merg mai avântat spre cer

Fă-ţi prieten doar pe Isus

Şi-n necaz şi-n bucurii

Singur, n-ai să fi vreodată

Chiar când toţi te-or părăsi!